**KABANATA I**

**ANG SULIRANIN AT KALIGIRAN NITO**

**Introduksyon**

Ang passing rate basis ay ang porsyento na dapat makuha ng bawat mag-aaral sa kanilang pagsusulit. Bawat unibersidad ay nagtatakda ng kani-kaniyang passing rate depende sa itinalaga ng pamantasan at naaayon sa napag-usapan ng administrasyon. Ito rin ay isa sa mga susi upang mapataas ang antas ng edukasyon sa isang institusyon. Makatutulong ang aspetong ito upang maitaas ang lebel ng akreditasyon sa isang partikular na kurso.

Sa Pambansang Pamantasang ng Batangas, ipinatupad ang sistemang 60% passing rate basis sa termino ni Dekano Jessie Montalbo. Layunin ng mataas na passing rate na maisulong at maitalaga ang magandang kalidad ng edukasyon sa isang institusyon. Nais din nitong panatilihin ang mataas na pamantayan lalo’t higit sa mga pampublikong pamantasan. Bawat eskwelahan ay may sariling pamamaraan upang maitaguyod ang mataas na uri ng edukasyon at isa na dito ang pagtatas ng passing rate sa mga pagsusulit.

**Layunin ng Pag-aaral**

Ang pamanahong-papel na ito ay nagbibigay ng impresyon hinggil sa epekto ng pagkakaroon ng sistemang 60% passing rate basis sa mga mag-aaral ng Arkitektura sa Pambansang Pamantasan ng Lungsod ng Batangas at naglalayong matugunan ang mga sumusunod na katanungan:

1. Pabor ba ang mga mag-aaral sa kolehiyo ng Arkitektura sa sistemang 60% passing rate basis?
2. Anu-ano ang mga epekto ng pagkakaroon ng 60% passing rate basis?
3. Epektibo ba ang inilatag na 60% passing rate basis?
4. Nakatutulong ba ang sistemang ito upang mas lalo pang mapataas ang antas o lebel ng edukasyon sa naturang kolehiyo?
5. Ano ang mas epektibong porsyento ng passing rate upang magkaroon ng magandang awtput ang mga estudyante sa pag-aaral?
6. Sapat ba ang ibinibigay na suportang pang-aralin ng mga guro upang matugunan ang pangangailangan ng mga mag-aaral upang makaabot sa 60% passing rate?

**Kahalagahan ng Pag-aaral**

Ang mga mananaliksik ay lubos na naniniwala na ang pag-aaral na ito ay mahalaga lalo’t higit sa kapakanan at ikabubuti ng mga mag-aaral. Ito ay magsisilbing hakbang upang malaman ang tunay na kalagayan, hinuha at mga opinyon ng mga mag-aaral mula sa kolehiyo ng Arkitektura. Isa rin ito sa magiging gabay ng mga tagapamahala at tagapagpatupad ng kurikulum ng kolehiyo upang mas maiplano at maidesenyo ng sistematiko at maayos ang paraan ng mga tagapagsanay sa mga mag-aaral.

Mahalaga ang masinsin na pagtalakay sa paksang ito upang sa gayon ay maging mas epektibo at komprehensibo ang lebel ng edukasyon hindi lamang sa naturang kolehiyo kung hindi maging sa buong unibersidad. Ang pag-aaral na ito ay magiging konkretong basehan sa pagtatag ng isang mas maayos at magandang paraan tungo sa pagtuklas ng mga kaalaman.

Sa pamamagitan ng pananaliksik na ito, maari nating malaman ang mga kakulangan at dapat paunlarin ng unibersidad sa larangan ng pagtuturo at gayundin naman sa mas ikabubuti ng bawat isa lalo’t higit ng mga mag-aaral.

**Saklaw at Limitasyon ng Pag-aaral**

Ang pananaliksik na ito ay nakatuon sa pagsuri sa pananaw at epekto ng mga mag-aaral ng kursong arkitektura hinggil sa pagkakaroon ng 60% passing rate basis. Saklaw nito ang mga mag-aaral mula ika-una hanggang ikalimang taon sa kursong Arkitektura.

Nililimitahn ang pag-aaral na ito sa una hanggang sa ikalimang taon sa kursong Arkitektura. Naniniwala ang mga mananaliksik na dapat ay bigyang pansin ang ganitong paksa upang mas mapatibay ang pundasyon at akreditasyon ng unibersidad lalo’t higit ng kursong arkitektura sa pagkatuto.

**Depinisyon ng Terminolohiya**

**Accreditation/Akreditasyon** – isang proseso kung saan ang sertipikasyon,awtoridad o kredibilidad ay naipakita na.

**Architecture/Arkitektura** – pag-aaral at proseso ng pagpa-plano ng iba’t-ibang gusali at istruktura.

**CHED(Commission on Higher Education)** - Komisyon sa Lalong Mataas na Edukasyon. Institusyon ng gobyerno na namamahala sa mga pampribado at pampublikong mga paaralan/pamantasan sa Pilipinas na nagbibigay ng iskolarsyip sa mga batang may kakayanan.

**Course/Kurso** – tipikal na paraan sa pagtuturo ng isang yunit sa buong programa na pinapatupad ng paaralan.

**Dean/Dekano** – isang personalidad sa loob ng pamantasan na namamahala sa pang-akademikong yunit at sa iba pang partikular na usapin ukol sa mga isyu sa loob ng pamantasan.

**Faculty** – salitang tumutukoy sa lupon ng mga guro sa isang institusyong pang-edukasyon.

**Passing Rate/Batayan sa Pagpasa** – ito ang ang nagsisilbing batayan o datos na sinasanggunian sa pagpasa ng isang estudyante.

**KABANATA II**

**MGA KAUGNAY SA PAG-AARAL AT LITERATURA**

Ang bawat unibersidad sa Pilipinas ay may iba’t-ibang sistema sa pagbibigay ng marka. Karamihan sa mga inibersidad, lalo’t higit sa mga pampublikong institusyon ay sumusunod sa sistemang pagbibigay ng grading 5.00-1.00, kung saan 1.00 ay ang pinakamataas na grado samantalang 5.00 naman ang pinakamababa.

Ang Pangkalahatang Lahawang Marka ay isang representasyon ng pangkabuuang katayuan na gamit sa ebalwasyon ng kaalaman ng mga mag-aaral. Ito ay base sa grado ng lahat ng mga asignaturang pinag-aaralan sa kurikulum sa bawat antas. Ang mga asignaturang nakukuha lamang sa tiyak na kurikulum ay *Curriculum Weighted Average (CWA).*

**Unibersal na Batayan ng Pagmamarka sa Kolehiyo**

|  |  |  |  |
| --- | --- | --- | --- |
| **Katumbas na Marka** | **Katumbas na Porsiyento** | **Katumbas na Letra** | **Deskripsyon** |
| 1.00 | 97% - 100% | A | Napakahusay |
| 1.25 | 93% - 96% | A- | Mahusay |
| 1.50 | 89% - 92% | B+ | Katamtaman |
| 1.75 | 85% - 88% | B | Katamtaman |
| 2.00 | 82% - 84% | B- | Katamtaman |
| 2.25 | 79% - 81% | C+ | Katamtaman |
| 2.50 | 76% - 78% | C | Pumasa |
| 2.75 | 73% - 75% | C- | Pumasa |
| 3.00 | 70% - 72% | D | Pumasa |
| 5.00 | <70% | Z | Bumagsak |
|  |  | DR | *Dropped* |
|  |  | UD | *Officially Dropped* |
|  |  | NG | Walang Marka |

**Pamantasang Liseo ng Pilipinas**

|  |  |
| --- | --- |
| **Katumbas na Marka** | **Katumbas na Porsiyento** |
| 1.00 | 99% - 100% |
| 1.25 | 96% - 98% |
| 1.50 | 93% - 95% |
| 1.75 | 90% - 92% |
| 2.00 | 87% - 89% |
| 2.25 | 84% - 86% |
| 2.50 | 81% - 83% |
| 2.75 | 78% - 80% |
| 3.00 | 75% - 77% |
| 5.00 | < 75 |
|  |  |

**Pamantasang Adamson**

|  |  |  |  |
| --- | --- | --- | --- |
| **Katumbas na Marka** | **Katumbas na Porsiyento** | **Katumbas na Letra** | **Deskripsyon** |
| 1.00 | 97% - 100% | A | Napakahusay |
| 1.25 | 93% - 96% | A- | Mahusay |
| 1.50 | 89% - 92% | B+ | Katamtaman |
| 1.75 | 85% - 88% | B | Katamtaman |
| 2.00 | 82% - 84% | B- | Katamtaman |
| 2.25 | 79% - 81% | C+ | Katamtaman |
| 2.50 | 76% - 78% | C | Pumasa |
| 2.75 | 73% - 75% | C- | Pumasa |
| 3.00 | 70% - 72% | D | Pumasa |
| 5.00 | <70% | F | Bumagsak |
|  |  | DR | *Dropped* |
|  |  | NG | Walang Marka |

* Mahigpit na sumusunod ang pamantasang ito sa *zero-based grading system*.

**Pamantasan ng Silangan**

|  |  |  |  |
| --- | --- | --- | --- |
| **Katumbas na Marka** | **Katumbas na Porsiyento** | **Katumbas na Letra** | **Deskripsyon** |
| 1.00 | 98% - 100% | A | Napakahusay |
| 1.25 | 95% - 97% | A- | Napakahusay |
| 1.50 | 92% - 94% | B+ | Mahusay |
| 1.75 | 89% - 91% | B | Mahusay |
| 2.00 | 86% - 88% | B- | Maayos |
| 2.25 | 80% - 82% | C+ | Katamtaman |
| 2.50 | 77% - 79% | C | Pumasa |
| 2.75 | 75% - 76% | C- | Pumasa |
| 3.00 | 70% - 74% | D | *Conditioned* |
| 5.00 | <70% | F | Bumagsak |

**Kolehiyo ng San Beda**

|  |  |  |  |
| --- | --- | --- | --- |
| **Katumbas na Marka** | **Katumbas na Porsiyento** | **Katumbas na Letra** | **Deskripsyon** |
| 1.00 | 97% - 100% | A+ | Napakahusay |
| 1.25 | 92% - 96% | A | Mahusay |
| 1.50 | 87% - 91% | A- | Katamtaman |
| 1.75 | 82% - 86% | B+ | Katamtaman |
| 2.00 | 77% - 81% | B | Katamtaman |
| 2.25 | 72% - 76% | B- | Katamtaman |
| 2.50 | 68% - 71% | C+ | Pumasa |
| 2.75 | 64% - 67% | C | Pumasa |
| 3.00 | 60% - 63% | C- | Pumasa |
| 5.00 | Below 60% | F | Bumagsak |

**Pamantasan ng Lungsod ng Valenzuela**

|  |  |
| --- | --- |
| **Katumbas na Marka** | **Katumbas na Porsiyento** |
| 1.00 | 97% - 100% |
| 1.25 | 94% - <97% |
| 1.50 | 91% - <94% |
| 1.75 | 88% - <91% |
| 2.00 | 85% - <88% |
| 2.25 | 82% - <85% |
| 2.50 | 79% - <82% |
| 2.75 | 76% - <79% |
| 3.00 | 75% (Ang pagkakaroon ng tatlong asignaturang may ganitong marka ay maaring maging dahilan ng pagkatanggal sa pamantasan) |
| 5.00 | <75 Bumagsak |

**Pamantasang Politekniko ng Lungsod ng Quezon**

|  |  |  |
| --- | --- | --- |
| **Katumbas na Marka** | **Katumbas na Porsiyento** | **Deskripsyon** |
| 1.00 | 98% - 100% | Napakahusay |
| 1.25 | 95% - 97% | Napakahusay |
| 1.50 | 92% - 94% | Mahusay |
| 1.75 | 89% - 91% | Maayos |
| 2.00 | 86% - 88% | Maayos |
| 2.25 | 83% - 85% | Katamtaman |
| 2.50 | 80% - 82% | Katamtaman |
| 2.75 | 77% - 79% | Katamtaman |
| 3.00 | 75% - 76% | Pumasa |
| 5.00 | Below 75% | Bumagsak |
| INC |  | Hindi Kumpleto |

**Politeknikong Unibersidad ng Pilipinas at Pamantasan ng Lungsod ng Maynila**

|  |  |
| --- | --- |
| **Katumbas na Marka** | **Katumbas na Porsiyento** |
| 1.00 | 97% - 100% |
| 1.25 | 93% - 96% |
| 1.50 | 92% - 89% |
| 1.75 | 88% - 85% |
| 2.00 | 84% - 81% |
| 2.25 | 80% - 78% |
| 2.50 | 77% - 74% |
| 2.75 | 73% - 71% |
| 3.00 | 70% - 60% |
| 5.00 | < 60 |

**Pamantasan ng Dulong Silangan**

|  |  |  |
| --- | --- | --- |
| **Katumbas na Marka** | **Katumbas na Porsiyento** | **Deskripsyon** |
| 1.00 | 95% - 100% | Napakahusay |
| 1.25 | 92% - 94% | Napakahusay |
| 1.50 | 90% - 91% | Mahusay |
| 1.75 | 88% - 89% | Mahusay |
| 2.00 | 85% - 87% | Maayos |
| 2.25 | 82% - 84% | Maayos |
| 2.50 | 80% - 81% | Katamtaman |
| 2.75 | 78% - 79% | Katamtaman |
| 3.00 | 75% - 77% | Pumasa |
| 5.00 | Below 75% | Bumagsak |

**Pamantasang Jose Rizal**

|  |  |
| --- | --- |
| **Katumbas na Marka** | **Katumbas na Porsiyento** |
| 1.00 | 100% |
| 1.10 | 99% |
| 1.20 | 98% |
| 1.30 | 97% |
| 1.40 | 96% |
| 1.50 | 95% |
| 1.60 | 94% |
| 1.70 | 93% |
| 1.80 | 92% |
| 1.90 | 91% |
| 2.00 | 90% |
| 2.10 | 89% |
| 2.20 | 88% |
| 2.30 | 87% |
| 2.40 | 86% |
| 2.50 | 85% |
| 2.60 | 84% |
| 2.70 | 83% |
| 2.80 | 82% |
| 2.90 | 81% |
| 3.00 | 80% |
| 3.10 | 79% |
| 3.20 | 78% |
| 3.30 | 77% |
| 3.40 | 76% |
| 3.50 | 75% |
| 4.00 | 74% to 70% - Kondisyunal |
| 5.00 | Bumagsak |
| INC | Hindi Kumpleto |
| NA | Hindi Pumapasok |

**\*Unibersidad ng Santo Tomas, Pamantasan ng Lungsod ng Maynila, Karamihan ng Akademikong Departamento ng Unibersidad ng Pilipinas ay umaayon sa *70% Passing Rate***

**Unibersidad ng Pilipinas sa Diliman, Kolehiyo ng Inhinyeriya at Kolehiyo ng Siyensiya**

|  |  |
| --- | --- |
| **Katumbas na Marka** | **Katumbas na Porsiyento** |
| 1.00 | 92.00% at higit |
| 1.25 | 88.00% - 91% |
| 1.50 | 84% - 87% |
| 1.75 | 80% - 83% |
| 2.00 | 76% - 79% |
| 2.25 | 72% - 75% |
| 2.50 | 68% - 71% |
| 2.75 | 64% - 67% |
| 3.00 | 60% - 63% |
| 5.00 | < 60 Bagsak |
| INC | Hindi Kumpleto |
| DRP | *Dropped* |

**Unibersidad ng Centro Escolar**

|  |  |  |
| --- | --- | --- |
| **Katumbas na Marka** | **Katumbas na Porsiyento** | **Deskripsyon** |
| 1.00 | 98% - 100% | Napakahusay |
| 1.25 – 1.50 | 92% - 97% | Mahusay |
| 1.75 – 2.00 | 86% - 91% | Mahusay |
| 2.25 – 2.50 | 80% - 85% | Kaayos |
| 2.75 | 77% - 79% | Katamtaman |
| 3.00 | 75% - 76% | Pumasa |
| 5.00 | Below 70% | Bumagsak |

**Unibersidad ng Ateneo de Manila**

|  |  |  |
| --- | --- | --- |
| **Katumbas na Marka** | **Katumbas na Porsiyento** | **Katumbas na Letra** |
| 4.0 | 92% - 100% | A |
| 3.5 | 87% - 91% | B+ |
| 3.0 | 86% - 86% | B |
| 2.5 | 80% - 82% | C+ |
| 2.0 | 77% - 78% | C |
| 1.0 | 75% - 74% | D |
|  | Below 70% | F |

Dagdag pa sa mga nabanggit sa itaas ang talahanayan sa ibaba ay ang mga pamantasan at kanilang itinalagang passing rate:

|  |  |
| --- | --- |
| **Pamantasan** | **Katumbas na Porsiyento** |
| UP System (Unibersidad ng Pilipinas) | 60% |
| UST (Unibersidad ng Santo Tomas) | 50% |
| PNU (Pamantasang Normal ng Pilipinas) | 50% |
| DLSL (De La Salle Lipa) | 50% |

**KABANATA III**

**DISENYO AT PARAAN NG PANANALIKSIK**

1. **Disenyo ng Pananaliksik**

Ang pag-aaral na ito ay isinagawa ayos sa disenyo ng pamamaraang deskriptib- analitik na pananaliksik. Tinangkang ilarawan at suriin ng mga mananaliksik sa pag-aaral na ito ang kaalaman at pananaw ng mga mag-aaral ng kursong Arkitektura hinggil sa epekto ng sistemang 60% passing rate basis.

1. **Mga Resondnte**

Ang mga piniling respondente sa pag-aaral na ito ay mga mag-aaral sa kursong Arkitektura mula una hanggang ikalimang taon sa kasalukuyang semester ng Pambangsang Pamantasan ng Batangas.

Ang mga respondente ay mayroong apat na grupo: sampu (10) sa unang taon, sampu (10) sa ikalawang taon, sampu (10) sa ikatlong taon, sampu (10) sa ikaapat na taon at sampu sa iklimang taon. Samakatuwid mayroong pantay na paghahati ng mga respondente batay sa taon. Gumamit din ang mga mananaliksik ng random sampling upang magkaroon ng pantay na representasyon ang bawat grupo.

1. **Instrumentong Pananaliksik**

Ang pag-aaral na ito ay isinagawa sa pamamagitan ng pagsasarbey. Ang mga mananaliksik ay naghanda ng sarbey-kwestyoner upang malaman ang epekto ng sistemang 60% passing rate basis sa mga mag-aaral ng Arkitektura sa Pambansang Pamantasan ng Batangas.

Upang lalong madagdagan ang kaalaman ng mga mananaliksik ay nag-interbyu sila ng isang dalubhasa tungkol sa nasabing paksa ng pamanahong papel. Gayundin, nangalap sila ng impormasyon sa iba’t ibang mag-aaral mula sa iba’t ibang unibersidad.

Para sa lalong pagpapabuti ng pag-aaral ay minabuti rin ng mga mananaliksik na magalap ng impormasyon sa iba’t ibang hanguan sa aklatan tulad ng mga libro, journal, pahayagan, at iba pa.

1. **Tritment ng mga Datos**

Dahil ang pamanahong-papel na ito ay panimulang pag-aaral lamang at hindi isang pangangailangan sa pagtatamo ng isang digri, ay walang ginawang pagtatangka upang masuri ang mga datos sa pamamagitan ng mataas at kompleks na istatistika. Tanging pagtatally at pagkuha ng porsyento lamang ang kinakailangang gawin ng mga mananaliksi.

**KABANATA IV**

**PRESENTASYON AT INTERPRETASYON NG MGA DATOS**

Natuklasan sa pag-aaral na ito ang mga sumusunod na datos at impormasyon:

Ipinapakita sa grap 1 ang distribusyon ng mga respondente ayon sa kanilang kasarian. Sa limampung (50) respondente, tatlumpu’t isa (31) sa kanila ay babae at labing-siyam naman ay lalaki.

**Grap 1**

**GRAP 1.** Mapapansin sa grap na ito na higit na mas marami ang mga respondenteng babae kaysa lalaki.

Sa limampung (50) respondente, sampu (10) ay galing sa unang taon, sampu (10) ay galing sa ikalawang taon, sampu (10) ay galing sa ikatlong taon, sampu (10) ay galing sa ikaapat na taon, at ang huling sampu (10) ay galing sa ikalimang taon. Lahat ay kapawa galing sa Departamento ng Arkitektura.

**Grap 2**

**GRAP 2.** Sa grap na ito, makikita na pantay ang distribusyon ng mga respondente sa bawat taon. Bawat taon ay mayroong sampung (10) respondente na pawang mula sa kursong Arkitektura.

Ayon sa sarbey, labing-pito (17) ang sapat ang kaalaman sa 60% passing rate basis ng Pambansang Pamantasan ng Batangas, tatlumpu’t dalawa naman ang nagsabing hindi gaano ang kaalaman nila ukol dito at ang natitirang isa (1) ay nagsabing hindi niya alam ang sistemang ito.

**Grap 3**

**GRAP 3.** Mahihinuha sag rap na ito na mas marami ang mga mag-aaral na hindi gaanong alam ang 60% passing rate basis ng Pambansang Pamantasan ng Batangas**,** sumunod naman sa pinakamarami ang siguradong alam ang sistemang ito at pinakamababa ang porsyento ng mga mag-aaral na hindi ito alam.

Batay sa nakalap na impormasyon sa sarbey, dalawampu’t lima (25) ang mga mag-aaral na sang-ayon sa ipinatupad na 60% passing rate basis at dalawampu’t lima (25) naman ang hindi sang-ayon sa sistemang ito.

**Grap 4**

**GRAP 4.** Ipinapakita sa grap na ito na pantay ang kanilang pananaw ukol sa ipinatupad na 60% passing rate basis.

Mula sa limampung (50) respondente, tatlumpu’t lima (35) sa kanila ang nagsasabing lalo pa nilang mas mapapagbuti ang kanila pag-aaral dahil nahihikayat sila sa mataas na passing rate basis, pito (7) naman ang nagsasabing pressure ito at nawawalan sila ng gana at kumpiyansa sa pag-aaral at ang natitrang walo (8) naman dito ang nagsasabing walang epekto sa kanila ang itinalagang 60% passing rate basis.

**Grap 5**

**GRAP 5.** Pinakamataas ang porsyento ng mga mag-aaral na mas nahihikayat mag-aaral dahil sa 60% passing rate basis, sumunod sa pinakamataas ang mga mag-aaral na hindi naapektuhan ang pag-aaral dahil sa itinalagang passing rate at pinakamababa naman ang porsyento ng mga mag-aaral na nawawalan ng kumpiyansa sa pag-aaral dahil sa taas ng passing rate.

Tungkol naman sa isyu kung sapat ba ang ibinibigay na suporta ng mga guro upang matugunan ang pangangailangan ng mga mag-aaral at makaabot sila sa itinalagang 60 % passing rate basis, dalawampu’t isa ang nagsabi ng oo, dalawampu’t anim (26) naman ang nagsabing hindi gaano at tatlo ang nagsabi ng hindi na may kabuuang limampu (50).

**Grap 6**

**GRAP 6.** Ayon sa sarbey, mas marami ang nagsasbing hindi gaanong natutugunan ng mga guro ang pangangailangang pang-aralin ng mga mag-aaral upang makaabot sila sa itinalagang 60 % passing rate basis, sumunod naman sa pinakamarami ang nagsabi ng oo at pinakamaunti ang nagsabing hindi ito natutugunan ng mga guro.

Sa limampung (50) respondente, dalawampu’t anim (26) ang nagsabing gusto nila ang 50% passing rate basis, labing-lima (15) naman ang nagsabing kampante na sila sa sistemang 60% passing rate basis at siyam (9) naman ang nagsabing higit sa 60% passing rate basis ang dapat na italaga.

**Grap 7**

**GRAP 7.** Mahihinuha na pinakamarami ang pabor sa 50% passing rate basis, sunod sa pinakamarami ang nagsabi na kuntento na sila sa kasalukuyang passing rate ng pamantasan at pinakamaunti naman ang nagsabing higit pa sa 60% passing rate basis ang dapat na italagang sistema.

**KABANATA V**

**LAGOM, KONGKLUSYON AT REKOMENDASYON**

1. **Lagom**

Ang pag-aaral na ito ay isang pagtatangkang malaman ang epekto, pananaw, at damdamin ng mga estudyanteng kumukuha ng kursong Arkitektura sa Pambansang Pamantasan ng Batangas hinggil sa 60% passing rate basis.

Gamit ang disenyong deskriptib-analtik, ang mga mananaliksik ay nagdisenyo ng sarbey-kwestyoner na pinasagutan sa limampung (50) respondente, sampu (10) sa unang taon, sampu (10) sa ikalawang taon, sampu (10) sa ikatlong taon, sampu (10) sa ikaapat na taon, sampu (10) sa ikalimang taon na kumukuha ng kursong Arkitektura sa Pambansang Pamantasan ng Batangas.

1. **Konklusyon**

Batay sa mga inilahad na datos, ang mga mananaliksik ay humantong sa mga sumusunod na kongklusyon:

1. Alam nga ngunit hindi gaano ng mga mag-aaral ng kursong Arkitektura ang patungkol sa 60% passing rate basis ng Pamantasang Pamantasan ng Batangas.
2. Hati ang pananaw ng mga mag-aaral sa ipinatupad na 60% passing rate basis.
3. Malaki ang porsyento ng mga mag-aaral na positibo ang impak sa itinalagang 60% passing rate basis.
4. Hindi gaanong sapat ang ibinibigay na suportang pang-aralin ng mga guro upang matugunan ang pangangailangan ng mga mag-aaral upang sa gayon ay makaabot sa 60% passing rate basis.
5. Mas pabor ang mga mag-aaral sa 50% passing rate basis bilakakng *grading system* ng Pamantasan.
6. **Rekomendasyon**

Kaugnay ng mga kongklusyong nabanggit, buong pagpapakumbabang inirerekomenda ng mga mananaliksik ang mga sumusunod:

1. Para sa mga mag-aaral, mainam na makinig sa mga propesor tuwing unang araw ng klase pagkat dito tinatalakay ang iba’t ibang palatuntunan nila kasama ang kanilang itinatakdang sistema ukol sa *passing rate,* sa ganitong paraan, magiging mulat ang kanilang kaisipan sa ganitong sistema*.*
2. Para sa mga propesor, mas makabubuti kung magbibigay sila ng karagdagang *handouts* atsanggunian. Gayundin, mas maayos kung mayroong mga *visual aids* tuwing mayroong talakayan lalo na sa kursong Arkitektura. Sa pamamagitan nito, matutugunan ang pangangailangan ng mga mag-aaral upang sa gayon ay makaabot sila sa itinakdang passing rate.
3. Para sa mga administrador ng pamantasan, mas mainam kung pag-aaralan muli ang mas mainam na passing rate para sa mga mag-aaral lalo’t higit sa kumukuha ng kursong Arkitektura.

**LISTAHAN NG MGA SANGGUNIAN**

<http://en.wikipedia.org/wiki/Academic_grading_in_the_Philippines>

<https://onestop.umn.edu/grades_and_transcripts/grades/grade_basis.html>

**APENDIKS A**

**LIHAM SA PAGHINGI NG PAHINTULOT SA PAGSARBEY**

Pebrero 5, 2014

G. Errol James Culla

Propesor, CEAFA

Kolehiyo ng Arkitektura

Pambansang Pamantasan ng Batangas

Mahal naming Propesor,

Malugod na Pagbati!

Kami po ay isang grupo ng mga mag-aaral sa ARC-2201sa kasalukuyang kumukuha ng asignaturang Filipino 2. Isa po sa mga pangangailangan ng nasabing asignatura ay ang pagsulat ng isang papel-pampananaliksik.

Sa kasalukuyan po, kami ay nagsusulat ng isang pamanahong-papel tungkol sa **Epekto ng Sistemang 60% Passing Rate Basis sa mga Mag-aaral ng Kursong Arkitektura sa Pambansang Pamantasan ng Batangas**,.

Kaugnay po nito, nais po naming hingin ang pahintulot ng inyong tanggapan upang kami’y makapamahagi ng sarbey-kwestyoner sa limampung (50) mag-aaral na kumukuha ng kursong Arkitektura.

Ang mga datos na aming makakalap sa sarbey ay makakatulong po nang lubos sa aming pag-aaral.

Inaasahan po naming ang inyong positibong pagtugon sa aming kahiligan.

Lubos na gumagalang,

Lider ng Pangkat

**APENDIKS B**

**LIHAM SA PAGHINGI NG PAHINTULOT SA PAG-INTERBYU**

Pebrero 5, 2014

AR. MYRON ALVIN A. MATANGUIHAN, UAP

Ulo ng Departamento, Kolehiyo ng Arkitektura

Pambansang Pamantasan ng Batangas

Mahal naming Propesor,

Malugod na Pagbati!

Kaugnay ng isinusulat naming pamanahong-papel sa Filipino 2 tungkol sa **Epekto ng Sistemang 60% Passing Rate Basis sa mga Mag-aaral ng Kursong Arkitektura sa Pambansang Pamantasan ng Batangas**,ay nais po sana naming humingi sa inyo ng pahintulot upang kayo ay aming makapanayam sa petsa, araw at lugar na inyong itatakda.

Lubos po ang aming paniniwala na ang inyong pagkadalubhasa sa nasabing paksa ng aming pag-aaral ay makatutulong sa amin nang lubos tungo sa matagumpay na pagsulatng aming pamanahong-papel.

Dalangin po namin ang inyong pagpapahintulot sa aming pakiusap.

Lubos na gumagalang,

Lider ng Pangkat

Binigyang-pansin:

G. Errol James Culla

Propesor

**APENDIKS C**

**SARBEY-KWESTYONER**

Mahal naming Respondante,

Malugod na Pagbati!

Kami po ay mga mag-aaral ng Filipino 2 na kasalukuyang nagsusulat ng isang pamanahong papel tungkol sa **Epekto ng Sistemang 60% Passing Rate Basis sa mga Mag-aaral ng Kursong Arkitektura sa Pambansang Pamantasan ng Batangas.**

Kaugnay nito, inihanda naming ang kwestyoner na ito upang makatanggap ng mga datos na kailangan naming sa aming pagsasaliksik.

Kung sa gayon, mangyari po lamang na sagutan nang buong katapatan ang mga sumusunod na aytem. Tinitiyak po naming magiging kumpidensyal na impormasyon ang inyong mga kasagutan.

Maraming salamat po!

* **Mga Mananaliksik**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Direksyon:** Punan ng angkop na impormasyon o datos ang mga kasunod na patlang. Kung may pagpipilian, lagyan ng tsek ang kahon na tumutugma sa inyong sagot.

1. Kasarian: Lalaki

Babae

1. Taon: Unang Taon

Ikalawang Taon

Ikatlong Taon

Ika-apat na Taon  
Ikalimang Taon

1. Sapat ba ang iyong kaalaman sa sistemang 60% passing rate basis ng Pambansang Pamantasan ng Batangas?

Oo

Hindi Gaano

Hindi

1. Sang-ayon ka ba sa ipinatupad na 60% passing rate basis?

Oo

Hindi

1. Ano ang epekto sa iyo ng pagkakaroon ng 60% passing rate basis?

Mas lalo ko pang mapapagbuti ang aking pag-aaral dahil nahihikayat ako ng mataas na passing rate na mag-aaral pa

Dahil sa taas ng passing rate, pressure ito at nawawalan ako ng gana at kumpiyansa sa pag-aaral

Wala, hindi nakakaapekto sa aking pag-aaral ang itinalagang passing rate

1. Sapat ba ang ibinibigay na suportang pang-aralin ng mga guro upang matugunan ang pangangailangan ng mga mag-aaral upang sa gayon ay makaabot sa 60% passing rate?

Oo

Hindi Gaano

Hindi

1. Sa iyong palagay, ano ang mas epektibong porsyento ng passing rate upang magkaroon ng magandang awtput sa pag-aaral?

50% passing rate basis

60% passing rate basis

Higit pa sa 60% passing rate basis

**APENDIKS D**

**MGA KATANUNGAN**

**(INTERBYU)**

1. Sino po ang nagpanukala at nagpatupad ng 60 % passing rate basis sa unibersidad na ito?
2. Sang-ayon po ba kayo sa sistemang ito? Bakit?
3. Sa inyo pong karanasan, anong mga epekto ng sistemang ito sa mga mag-aaral? Mabuti po ba o masama?
4. Sa inyo pong palagay, angkop ba ang sistemang ito sa kursong Arkitektura?
5. Ano po ang mga hakbang na ginagawa ng mga guro upang makasabay sa ganitong sistema ang ating mga mag-aaral?